داغلیق قاراباغ مؤوضوسوندا دایمی باریش ایله باغلی الده اولونان راضیلاشما دوغرو بیر آدیم اولموش‌دور.
بونو پرزیدنت رجب طیب اردوغان روسیا پرزیدنتی ولادیمیر پوتینله تلفون دانیشیغی زامانی دئییب.
اؤلکه باشچی‌لاری تلفون صحبتینده تورکیه-روسیا موناسیبت‌لری، داغلیق قاراباغ و سوریه باشدا اولماقلا بولگه سل مسئله‌لری موذاکیره ائدیب‌لر.
تورکیه و روسیانین بیرگه جهدلری نتیجه‌سینده عدالت‌لی و دایمی باریش اوچون بولگه ده ثابت‌لیگه نایل اولونماسی ایستیقامتینده اؤنملی فورصتی قاچیرماماغین واجیب‌لیگینی ایفاده ائدن جمهور باشقانی اردوغان دئییب کی، ائرمنیستانین آتشکسین ایجراسینا دایر گؤتوردوگو عهده لیگین اورتاق راضیلاشما اساسیندا رسمیلشدیریلمه‌سی ده مهم مسئله‌دیر.
اردوغان دئییب کی، ائرمنیستان ایشغالیندان آزاد اولونان آذربایجان اراضی‌سینده تورکیه-‌نین ده ایشتیراکی ایله یارادیلا‌جاق و بیرگه نظارت مرکزینده آتشکسه عمل اولونماسی اوچون موشاهیده و ایزلمه فعالیتینده روسیانین اوزرینه خصوصی بیر مسئولیت دوشور.
اردوغان ائرمنیستانین ایشغا‌لی سببیندن تورپاق‌لارینی ترک ائدن آذربایجان‌لی‌لارین وطنه قاییتماسی‌نین و آذربایجانلا ناخچیوان آراسیندا دهلیز آچماغین واجیب‌لیگینی ده دیله گتیریب.
داغلیق قاراباغ موناقیشه‌سی‌نین بولگه ده یاراتدیغی قارشیدورما و بحرانین قارشی‌سی‌نین آلینماسیندا تورکیه-روسیا امکداش‌لیغی‌نین واجیب‌لیگینی قئید ائدن دؤولت باشچی‌سی عینی مکانیزمین سوریه-ده ده تطبیقی‌نین مومکون‌لوگونو دیله گتیریب.
